Diari Oficial de la Generalitat Valenciana


Sumari del DOGV 6286, del 10-06-2010 (2010/6381)

RESOLUCIÓ d'1 de juny de 2010, de la Universitat Jaume I, per la qual es convoquen concursos d'accés a places de cossos docents universitaris.
----------------------------------------------------------------------------------------------------------------------------------------------

### Dades del document

Número de DOGV
:   6286

Data del DOGV
:   10-06-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/6381


Data del document
:   01-06-2010

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ d'1 de juny de 2010, de la Universitat Jaume I, per la qual es convoquen concursos d'accés a places de cossos docents universitaris. [2010/6381]
De conformitat amb el que disposa l'article 63 de la Llei Orgànica 6/2001, de 21 de desembre, d'Universitats (a partir d'ara, LOU), modificada per Llei Orgànica 4/2007, de 12 d'abril, el Reial Decret 1313/2007, de 5 d'octubre, pel qual es regula el règim dels concursos d'accés a cossos docents universitaris (a partir d'ara, RDA) i en virtut de l'Acord de data 26 de maig de 2010, del Consell de Govern de la Universitat Jaume I, aquest Rectorat, fent ús de les competències previstes en l'article 73 dels Estatuts de la Universitat Jaume I, aprovats pel Decret 252/2003, de 19 de desembre, del Consell de la Generalitat (a partir d'ara, EUJI), convoca:
Concurs d'accés a les places que s'indiquen en l'annex I d'aquesta resolució, d'acord amb les bases següents.
Primera
Aquest concurs es regeix pel que disposa la LOU, el RDA, els EUJI, la Llei 7/2007, de 12 d'abril, per la qual s'aprova l'Estatut Bàsic de l'Empleat Públic, i per les presents bases i, amb caràcter supletori, pel que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada parcialment per la Llei 4/1999, de 13 de gener (a partir d'ara LRJ-PAC) i en la legislació general de funcionaris civils de l'Estat.
Segona
Per a poder participar en aquest concurs es requereixen els següents requisits generals:
a) Nacionalitat
Tenir la nacionalitat espanyola, la d'altres estats membres de la Unió Europea o tenir la nacionalitat de qualsevol dels altres estats en què, en virtut dels tractats internacionals subscrits per la Unió Europea i ratificats per l'Estat espanyol, siga aplicable la lliure circulació de treballadors i treballadores en els termes en què s'haja definit en el Tractat Constitutiu de la Unió Europea.
També hi poden participar el cònjuge o la cònjuge, els descendents i les descendents dels cònjuges, tant dels ciutadans i ciutadanes espanyols com de les persones nacionals dels altres estats membres de la Unió Europea o dels estats en què, en virtut de tractats internacionals subscrits per la Unió Europea i ratificats per l'Estat espanyol, siga aplicable la lliure circulació de treballadors i treballadores en els termes en què s'haja definit en el Tractat Constitutiu de la Unió Europea, independentment de la seua nacionalitat, sempre que els cònjuges no estiguen separats de dret i, pel que fa als descendents, tinguen menys de 21 anys o siguen majors d'aquesta edat però visquen a càrrec dels progenitors.
Així mateix, hi poden participar les persones aspirants de nacionalitat estrangera no comunitària, quan, a l'estat de la seua nacionalitat, als espanyols i espanyoles se'ls reconega aptitud legal per a ocupar en la docència universitària posicions anàlogues a les dels funcionaris i funcionàries dels cossos docents universitaris espanyols. A aquest efecte el Consell d'Universitats sol·licitarà informe dels ministeris d'Assumptes Exteriors i d'Administracions Públiques.
En el moment de presentació de la sol·licitud de participació en el procés selectiu s'ha d'acreditar la nacionalitat, i també, si escau, el vincle de parentiu, i el d'estar vivint a càrrec dels progenitors, d'acord amb el que preveu l'article 8 del Reial Decret 543/2001, de 18 de maig, sobre accés a l'ocupació pública de l'administració general de l'estat i els seus organismes públics de nacionals d'altres estats a què és d'aplicació el dret a la lliure circulació de treballadors i treballadores.
L'acreditació de la nacionalitat i la resta de requisits exigits en la convocatòria s'ha de portar a terme per mitjà dels documents corresponents, certificacions per les autoritats competents del país d'origen traduïts a l'espanyol, que serà la llengua oficial en què tindrà lloc el desenvolupament de les proves i el coneixement del qual serà exigit a totes les persones participants. Amb aquesta finalitat es realitzarà una prova de coneixement, de la que estaran exempts les persones aspirants de nacionalitat espanyola i les que acrediten estar en possessió del diploma d'espanyol com a llengua estrangera.
b) Edat:
Tenir 16 anys complits i no excedir els 70 anys d'edat.
c) No haver estat separat mitjançant expedient disciplinari del servei de cap de les administracions públiques (de l'estat o de l'autonòmica, de la local o la institucional), ni trobar-se inhabilitat o inhabilitada per a l'exercici de les funcions públiques. Les persones amb nacionalitat no espanyola han d'acreditar igualment que no es troben sotmeses a cap sanció disciplinària o condemna penal que impossibilite l'accés a la funció pública al seu estat d'origen.
d) No patir cap malaltia ni ser una persona afectada per cap limitació física o psíquica incompatible amb l'exercici de les funcions corresponents al cos del funcionariat docent universitari.
Tercera
A més dels requisits generals, les persones interessades han de complir els següents requisits específics:
a) Poden presentar-se als concursos d'accés les que han sigut acreditats d'acord amb el que estableix els articles 12 i 13 i disposicions addicionals primera, segona, tercera i quarta del Reial Decret 1312/2007, de 5 d'octubre, pel qual s'estableix l'acreditació nacional per a l'accés als cossos docents universitaris.
Així mateix, poden presentar-se les persones que resulten habilitades d'acord amb el que estableix el Reial Decret 774/2002, de 26 de juliol, pel qual es regula el sistema d'habilitació nacional per a l'accés a cossos de funcionariat docent universitari i el règim dels concursos d'accés, de conformitat amb el que estableix l'article 4 del Reial Decret 1313/2007.
S'entendrà que les persones habilitades per a càtedres d'escola ho estan per a professorat titular d'universitat.
També poden presentar-se els funcionaris i funcionàries dels cossos docents universitaris de categoria igual o inferior.
b) No poden prendre part en aquest concurs d'accés les persones que es troben afectades per la prohibició continguda en l'article 9.4 del Reial Decret 1313/2007, és a dir, aquelles que no hagen ocupat almenys durant dos anys una plaça anteriorment obtinguda per concurs d'accés en una altra universitat
c) Els requisits enumerats en la base segona i en aquesta base s'han de complir en la data de finalització del termini de presentació de sol·licituds i mantenir-se fins al moment de la presa de possessió com a funcionari o funcionària de carrera.
Quarta
Les persones que desitgen prendre part en la prova selectiva han de presentar el model oficial de sol·licitud que s'adjunta en l'annex II. La sol·licitud s'ha d'adreçar al rector de la Universitat Jaume I i s'ha de presentar al Registre de la Universitat Jaume I, sense perjudici del que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. El termini començarà l'endemà de la data de publicació d'aquesta resolució en el Diari Oficial de la Comunitat Valenciana o en el Butlletí Oficial de l'Estat i finalitzarà 20 dies hàbils després comptadors a partir de la data de l'última publicació. Amb la sol·licitud que s'adjunta en l'annex II s'ha de presentar la documentació següent que acredita els requisits necessaris per a participar en aquest concurs:
a) Fotocòpia del document nacional d'identitat vigent. Les persones que no tinguen la nacionalitat espanyola han de presentar una fotocòpia del document acreditatiu de la nacionalitat, targeta d'identitat o una fotocòpia del passaport.
b) Certificats en què s'acredita el compliment dels requisits específics que assenyala la base tercera per a participar en el concurs d'accés.
c) Justificant d'ingrés o abonament mitjançant el resguard original de la transferència bancària de la quantitat de 27,07 euros, en concepte de drets d'examen, en el compte corrent de la Universitat Jaume I (número 9696518564 de Bancaixa, entitat 2077, sucursal 0580 de Castelló de la Plana).
La falta del pagament d'aquests drets durant el termini de presentació d'instàncies no és esmenable.
Cinquena
Finalitzat el termini de presentació de sol'licituds el rector de la Universitat Jaume I dictarà una resolució en un termini màxim de 15 dies hàbils, en què es declararà aprovada la llista provisional d'admesos i exclosos, i s'indicarà, respecte a aquests últims, la causa de l'exclusió. Aquesta resolució es publicarà al tauler d'anuncis i en la pàgina web del Servei de Recursos Humans (). (Per accedir-hi cal seguir la ruta següent: «Convocatòries en vigor», «Accés funcionari de carrera», «Concurs d'accés al cos de funcionaris docents» i buscar la convocatòria concreta.)
Contra aquesta resolució les persones interessades podran presentar reclamació o correcció corresponent davant del Rectorat en el termini de 10 dies hàbils comptadors des de l'endemà de la publicació de l'anunci o bé resoldre en el mateix termini, el motiu de l'exclusió
Finalitzat el termini de reclamacions i resoltes aquestes, el rector dictarà una resolució aprovant la llista definitiva de persones admeses i excloses, que es notificarà en la forma anteriorment establida. Contra aquesta resolució es podrà interposar recurs en els termes que preveu l'article 107 de la LRJ-PAC.
Sisena
Les composicions de les comissions són les que figuren a l'annex I d'aquesta convocatòria.
D'acord amb el que estableix l'article 6.4 del Reial Decret 1313/2007, de 5 d'octubre, els currículums dels membres de les comissions de selecció es troben publicats en la pàgina web del Servei de Recursos Humans . Per accedir-hi cal seguir la ruta següent: «Convocatòries en vigor», «Accés funcionari de carrera», «Concurs d'accés al cos de funcionaris docents» i buscar la convocatòria concreta). També es poden consultar al mateix Servei.
En virtut de l'article 26.1 de la LRJ-PAC, la comissió quedarà vàlidament constituïda sempre que assistisquen a l'acte de constitució tots els seus membres.
Una vegada constituïda la comissió, per a les successives actuacions la presidència de la comissió haurà de citar tots els membres assistents a l'acte de constitució.
Si algun membre de la comissió constituïda no assisteix a alguna de les actuacions perdrà la condició de membre de la comissió i no es podrà portar a terme cap substitució.
Perquè les actuacions de la comissió siguen vàlides hi han de comparèixer, almenys, el president o presidenta i el secretari o secretària.
Una vegada aprovada la llista definitiva de persones admesos i exclosos, la presidència de la comissió dictarà una resolució en què convocarà totes les persones admesos per a realitzar l'acte de presentació, amb indicació del dia, el lloc i l'hora de la celebració.
Les dues resolucions s'han de notificar a les persones interessades amb una antelació mínima de 10 dies naturals respecte a la data de l'acte per al qual són convocades.
Setena
La comissió ha de constituir-se dins dels quatre mesos següents a la publicació de la llista definitiva de persones admesos en aquesta convocatòria.
Vuitena.
En l'acte de presentació, que és públic, les persones convocades han de lliurar a la presidència de la comissió la documentació següent:
a) Currículum acadèmic, docent i investigador, per triplicat i un exemplar de les publicacions i documents acreditatius del que consigna el currículum.
b) Projecte docent que es proposa desenvolupar si obté la plaça a què es concursa; el projecte s'ha d'ajustar a les especificacions establides en aquesta convocatòria.
c) Projecte d'investigació que es proposa desenvolupar si obté la plaça a què concursa; aquest projecte s'ha d'ajustar a les especificacions establides en aquesta convocatòria.
Igualment, en l'acte de presentació es determinarà, mitjançant un sorteig, l'ordre d'actuació de les persones admeses i es fixarà el lloc, la data i l'hora del començament de les proves, que no podran realitzar-se abans de 24 hores des del mencionat acte, circumstàncies que la comissió farà públiques.
Així mateix, es fixarà el termini durant el qual les persones interessades podran examinar la documentació presentada per les altres persones aspirants.
Novena
El concurs d'accés constarà d'una única prova, que serà pública i es realitzarà en el centre on tinga la seu el departament a què estiga adscrita la plaça. Consistirà, en l'exposició oral en audiència pública del currículum acadèmic, docent i investigador de la persona que concursa, del projecte docent i d'investigació que proposa realitzar en relació amb el perfil de la plaça, altres mèrits que hi concórreguen, així com contrastar les seues capacitats per a l'exposició i debat davant de la comissió en la corresponent matèria o especialitat, durant el temps màxim que la comissió establisca en els criteris d'avaluació fixats en el moment de l'acte de constitució. S'entén com a projecte docent i d'investigació l'exposició de les línies bàsiques de docència i investigació que es pretén desenvolupar en el supòsit que li siga adjudicada la plaça.
Finalitzada la prova, la comissió deliberarà i cada un dels seus membres emetrà un vot amb informe raonat sobre la valoració de cada persona que ha concursat, que s'ha d'ajustar als criteris aprovats per la comissió, i no serà possible l'abstenció. Si hi ha unanimitat, aquests informes poden substituir-se per un informe únic i raonat de la comissió.
La comissió pot concloure el procediment selectiu, dins de les seues competències, amb alguna de les propostes següents: amb la cobertura de la plaça convocada o amb la no provisió de la plaça.
La proposta que corresponga es farà pública al tauler d'anuncis del lloc on s'haja celebrat la prova.
Deu
Per al supòsit de cobertura de la plaça, la comissió elevarà al Rectorat una proposta motivada, amb una valoració individualitzada de cada candidatura i amb assignació de puntuació numèrica, que tindrà caràcter vinculant, per ordre de preferència de les candidatures, per a la proposta del seu nomenament, si escau. En la proposta no es pot excedir el nombre de places convocades a concurs.
Juntament amb la proposta, i en el termini de set dies hàbils següents a la finalització de les proves, el secretari o secretària de la comissió haurà de lliurar a la Secretaria General de la Universitat tota la documentació relativa a les actuacions de la comissió, així com una còpia de la documentació entregada per cada candidatura, la qual, una vegada finalitzat i ferm el procés selectiu, podrà ser tornada si així ho sol·liciten.
Contra les propostes de les comissions seleccionadores dels concursos d'accés d'acreditats, les persones interessades podran presentar reclamació davant del Rectorat, segons el procediment establit en l'article 10 del Reial Decret 1313/2007, de 5 d'octubre, en el termini de 10 dies comptadors a partir de la publicació.
Onzena
Les persones proposades per a la provisió de places han de presentar al Registre General de la Universitat o per qualsevol dels altres procediments assenyalats en l'article 38.4 de la LRJAP-PAC, en el termini de 20 dies comptadors des de la data de publicació de la proposta al tauler d'anuncis del Servei de Recursos Humans, la documentació acreditativa següent:
a) Fotocòpia compulsada del document nacional d'identitat o, si no es té la nacionalitat espanyola, del document oficial equivalent que acredite la nacionalitat en vigor.
b) Certificat mèdic oficial que acredite la possessió de la capacitat física i psíquica necessària per al desenvolupament de les funcions pròpies del professorat universitari.
c) Declaració jurada de no haver estat separat o separada per resolució ferma d'expedient disciplinari, del servei de cap administració pública (de l'estat, autonòmica, local o institucional), ni estar inhabilitat o inhabilitada per sentència ferma per a l'exercici de les funcions públiques.
Si es tracta de persones nacionals dels restants estats membres de la Unió Europea o d'algun estat al qual en virtut dels tractats internacionals celebrats per la Unió Europea i ratificats per Espanya, s'aplique la lliure circulació de treballadors i treballadores, aquestes hauran d'acreditar, mitjançant declaració jurada o promesa, que no es troben sotmeses a sanció disciplinària o condemna penal que impedisca, al seu estat, l'accés a la funció pública, de conformitat amb el que estableix l'article 7.2 del Reial Decret 543/2001, de 18 de maig.
d) Documentació acreditativa de complir els requisits que estableix l'article 4 del RDA.
Aquelles persones que tinguen la condició de funcionaris o funcionàries de carrera en actiu estan exemptes de justificar la documentació i els requisits, però han de presentar un certificat del ministeri o de l'organisme de què depenen per acreditar aquesta condició i totes les circumstàncies que consten al seu full de serveis.
Dotze
El nomenament com a funcionari o funcionària docent de carrera la portarà a terme el Rectorat després que la persona proposada presente la documentació acreditativa dels requisits establits en la base anterior.
En el cas que la persona proposada no presente oportunament la documentació requerida, el Rectorat de la Universitat nomenarà la següent persona proposada segons l'ordre de valoració formulat, després que presente els documents a què es referix la base dotze de la present convocatòria en el termini que s'habilite amb aquesta finalitat.
El nomenament, que serà inscrit en el corresponent registre de personal, ha d'especificar la denominació de la plaça: el cos i l'àrea de coneixement i el centre a què s'adscriu i també el número corresponent en la relació de llocs de treball. El nomenament es publicarà en el Butlletí Oficial de l'Estat i en el Diari Oficial de la Comunitat Valenciana, i es comunicarà a la Secretaria General del Consell de Coordinació Universitària.
Tretze
La presa de possessió s'ha de portar a terme en el termini de 20 dies comptadors des de l'endemà de la publicació del nomenament, moment en què la persona proposada adquirirà la condició de funcionari o funcionària docent universitari del cos que es tracte amb els drets i deures que li són propis.
La persona nomenada no podrà participar en un nou concurs d'accés per a places de la mateixa categoria i àrea de coneixement de la mateixa Universitat o d'una universitat diferent, fins que no hagen transcorreguts dos anys des de la data de la presa de possessió.
Norma final
Contra aquesta resolució es pot interposar un recurs contenciós administratiu en el termini de dos mesos, comptadors des de l'endemà de la publicació d'acord amb l'article 8.3 de la Llei 29/1998, de 13 de juliol, reguladora de la Jurisdicció Contenciosa Administrativa, segons la redacció donada en la Llei Orgànica 19/2003, de 23 de desembre.
No obstant això, alternativament, les persones interessades poden optar per interposar un recurs de reposició, en el termini d'un mes, comptadors des de l'endemà de la data de la publicació, davant del mateix òrgan que la va dictar. En aquest cas, no es podrà interposar el recurs contenciós administratiu fins que no es dicte una resolució expressa o presumpta del recurs de reposició, d'acord amb el que disposen els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener (BOE de 14 de gener).
Castelló de la Plana, 1 de juny de 2010.- El rector en funcions: Francisco Toledo Lobo.
ANNEX I
Cos: catedràtics i catedràtiques d'universitat.
Classe de convocatòria: concurs d'accés.
1. Àrea de coneixement: Organització d'Empreses.
Departament al qual està adscrita: Administració d'Empreses i Màrqueting.
Activitats que ha de realitzar qui obtinga la plaça:
Docents: Direcció Estratègica.
Investigadores: codis UNESCO: 5311 Organització i Direcció d'Empreses; 5311.99 Gestió de la Qualitat i 5311.04 Organització de Recursos Humans.
Nombre de places: una.
Plaça número: 12161.
Comissió titular:
Presidenta: María Dolores Moreno Luzón, catedràtica d'universitat de la Universitat de València-Estudi General.
Vocal I: Jaume Valls Pasola, catedràtic d'universitat de la Universitat de Barcelona.
Vocal II: Ramón Valle Cabrera, catedràtic d'universitat de la Universitat Pablo de Olavide.
Comissió suplent:
President: Javier Llorens Montes, catedràtic d'universitat de la Universitat de Granada.
Vocal I: José Joaquín Céspedes Lorente, catedràtic d'universitat de la Universitat de Cadis.
Vocal II: Fernando Martín Alcázar, catedràtic d'universitat de la Universitat de Cadis.
2. Àrea de coneixement: Filologia Catalana.
Departament al qual està adscrita: Filologia i Cultures Europees.
Activitats que ha de realitzar qui obtinga la plaça:
Docents: Literatura Catalana I en la titulació de Mestre.
Investigadores: codis UNESCO: 5506.13 Història de la Literatura; 5504.03 Història Medieval i 6301.09 Sociologia de la Literatura.
Nombre de places: una.
Plaça número: 12608.
Comissió titular:
President: Emili Casanova Herrero, catedràtic d'universitat de la Universitat de València-Estudi General.
Vocal I: Vicenç Beltran Pepio, catedràtic emèrit d'universitat de la Universitat de Barcelona.
Vocal II: Albert Hauf i Valls, catedràtic emèrit d'universitat de la Universitat de València-Estudi General.
Comissió suplent:
President: Josep Maria Nadal Ferreras, catedràtic d'universitat de la Universitat de Girona.
Vocal I: Rafael Alemany Ferrer, catedràtic d'universitat de la Universitat de València-Estudi General.
Vocal II: Antoni Ferrando Francés, catedràtic d'universitat de la Universitat de València-Estudi General.
3. Àrea de coneixement: Organització d'Empreses.
Departament al qual està adscrita: Administració d'Empreses i Màrqueting.
Activitats que ha de realitzar qui obtinga la plaça:
Docents: Organització d'Empreses.
Investigadores: codis UNESCO: 5311 Organització i Direcció d'Empreses i 5311.99 Gestió de Sistemes d'Informació.
Nombre de places: una.
Plaça número: 12713.
Comissió titular:
President: César Camisón Zornoza, catedràtic d'universitat de la Universitat Jaume I de Castelló de la Plana.
Vocal I: Juan Llopis Taverner, catedràtic d'universitat de la Universitat d'Alacant.
Vocal II: José Pla Barber, catedràtic d'universitat de la Universitat de València-Estudi General.
Comissió suplent:
President: José Emilio Navas López, catedràtic d'universitat de la Universitat Complutense de Madrid.
Vocal I: José María Gómez Gras, catedràtic d'universitat de la Universitat de Cadis.
Vocal II: José Ruiz Navarro, catedràtic d'universitat de la Universitat de Cadis.
4. Àrea de coneixement: Física Aplicada.
Departament al qual està adscrita: Física.
Activitats que ha de realitzar qui obtinga la plaça:
Docents: Física en Enginyeria Informàtica. Instrumentació, Mesurament i Tractament del Senyal en Enginyeria Elèctrica i en Enginyeria Industrial. Fonaments Físics de la Informàtica en Enginyeria Tècnica en Informàtica de Sistemes.
Investigadores: Física Aplicada.
Nombre de places: una.
Plaça número: 12804.
Comissió titular:
President: Juan Bisquert Mascarell, catedràtic d'universitat de la Universitat Jaume I de Castelló de la Plana.
Vocal I: Salvador Mafé Matoses, catedràtic d'universitat de la Universitat de València-Estudi General.
Vocal II: Bernabé Marí Soucase, catedràtic d'universitat de la Universitat Politècnica de València.
Comissió suplent:
President: Vicente Manuel Aguilella Fernández, catedràtic d'universitat de la Universitat Jaume I de Castelló de la Plana.
Vocal I: José Antonio Manzanares Andreu, catedràtic d'universitat de la Universitat de València-Estudi General.
Vocal II: Vicente Muñoz Sanjosé, catedràtic d'universitat de la Universitat de València-Estudi General.
Cos: professors i professores titulars d'universitat.
Classe de convocatòria: concurs d'accés.
1. Àrea de coneixement: Física Aplicada.
Departament al qual està adscrita: Física.
Activitats que ha de realitzar qui obtinga la plaça:
Docents: Física I en Grau en Química i en Grau d'Enginyeria en Tecnologies Industrials Fonaments Físics de l'Enginyeria I en Enginyeria Industrial.
Investigadores: codis UNESCO: 2106.01 Energia solar; 2203.08 Fotoelectricitat i 2210.05 Electroquímica.
Nombre de places: una.
Plaça número: 12373.
Comissió titular:
President: Juan Bisquert Mascarell, catedràtic d'universitat de la Universitat Jaume I de Castelló de la Plana.
Vocal I: Germán García Belmonte, professor titular d'universitat de la Universitat Jaume I de Castelló de la Plana.
Vocal II: José Antonio Manzanares Andreu, catedràtic d'universitat de la Universitat de València-Estudi General.
Comissió suplent:
President: Vicente Manuel Aguilella Fernández, catedràtic d'universitat de la Universitat Jaume I de Castelló de la Plana.
Vocal I: Vicente Muñoz Sanjosé, catedràtic d'universitat de la Universitat Jaume I de Castelló de la Plana.
Vocal II: Andreu Andrío Balado, professor titular d'universitat de la Universitat Jaume I de Castelló de la Plana.
2. Àrea de coneixement: Comunicació Audiovisual i Publicitat.
Departament al qual està adscrita: Ciències de la Comunicació.
Activitats que ha de realitzar qui obtinga la plaça:
Docents: Teoria de la Imatge en Grau de Periodisme.
Investigadores: Teoria de la Imatge.
Nombre de places: una.
Plaça número: 12726.
Comissió titular:
President: José Manuel Palacio Arranz, catedràtic d'universitat de la Universitat Carlos III de Madrid.
Vocal I: Víctor Francisco Sampedro Blanco, catedràtic d'universitat de la Universitat Rey Juan Carlos.
Vocal II: Eloísa Fernanda Nos Aldás, professora titular d'universitat de la Universitat Jaume I de Castelló de la Plana.
Comissió suplent:
President: Vicente Sánchez Biosca, catedràtic d'universitat de la Universitat de València-Estudi General.
Vocal I: Francesc Xavier Giró Martí, professor titular d'universitat de la Universitat Jaume I de Castelló de la Plana.
Vocal II: Vicente José Benet Ferrando, professor titular d'universitat de la Universitat Jaume I de Castelló de la Plana.
3. Àrea de coneixement: Personalitat, Avaluació i Tractament Psicològic.
Departament al qual està adscrita: Psicologia Bàsica, Clínica i Psicobiologia.
Activitats que ha de realitzar qui obtinga la plaça:
Docents i investigadors: Psicologia de la Personalitat.
Nombre de places: una.
Plaça número: 12242.
Comissió titular:
President: Generós Ortet Fabregat, catedràtic d'universitat de la Universitat Jaume I de Castelló de la Plana.
Vocal I: Micaela Moro Ipola, professora titular d'universitat de la Universitat Jaume I de Castelló de la Plana.
Vocal II: Cristina Botella Arbona, catedràtica d'universitat de la Universitat Jaume I de Castelló de la Plana.
Comissió suplent:
President: Antón Aluja Fabregat, catedràtic d'universitat de la Universitat de Lleida.
Vocal I: Roberto Colom Marañón, catedràtic d'universitat de la Universitat Jaume I de Castelló de la Plana.
Vocal II: Rafael Ballester Arnal, professor titular d'universitat de la Universitat Jaume I de Castelló de la Plana.